Salman Rushdie

Sir Ahmed Salman Rushdie (bilêvkirina kurdî: Ehmed Selman Ruşdî) navê nivîskarê navdarê biregez Brîtanî-Hindî ye. Xebata wî bi gelemperî realîzma efsûnî bi çîroka dîrokî re dike yek û di serî de bi girêdan, têkçûn û koçberiyên di navbera şaristaniyên Rojhilat û Rojava de mijûl dibe, ên ku bi giranî li ser parzemîna Hindistanê pêk tên.

Romana duyem a Rushdie, Zarokên Nîvê Şevê (1981), di sala 1981 de xelata Booker wergirt û du caran - di carcoveya 25 û 40 saliya xelatê de - wekî "romana herî baş a hemî serketiyan" hate hesibandin. Romana wî ya çaremîn, Ayetên Şeytanî (1988) bû mijara nîqaşan û ji aliyê misilmanan ve bû sedema nerazîbûnan. Gefên kuştinê li dijî wî hatin kirin, di nav wan de fetwaya kuştina wî ya ku ji aliyê Ayetullah Ruhollah Xumeynî, Rêberê Bilind ê Îranê, di sala 1989 de hat dayîn. Hikûmeta Brîtanya Ruşdî xiste bin parastina polîs.

Di sala 1983an de, Ruşdî wek endamê Cemiyeta Qraliyetê ya Wêjeyê hat hilbijartin. Ew di sala 1999 de wek Commandeur de l'Ordre des Arts et des Lettres a Fransayê hat tayîn kirin."Rushdie to Receive Top Literary Award ." Chicago Tribune. 7 January 1999. Retrieved 26 March 2012. Di sala 2007 de, ji ber xizmetên wî yên ji bo edebiyatê, ew wek şovalye hat wergirtin."Birthday Honours List – United Kingdom." The London Gazette 58358(1):B1. 16 June 2007. Retrieved 26 March 2012.  Di 2008 de, The Times ew di rêza sêzdehemîn de di lîsteya xwe ya 50 nivîskarên herî mezin ên Brîtanî de ji sala 1945-an vir ve kir."The 50 Greatest British Writers Since 1945".  The Times, 5 January 2008. Retrieved 1 January 2010. Subscription required. Ruşdî ji sala 2000 de li Amerîka dijî. Ew di sala 2015-an de li Enstîtuya Rojnamegeriyê ya Arthur L. Carter ya Zanîngeha New Yorkê wekî Nivîskarê Birûmet hate binavkirin. Berê, wî li Zanîngeha Emory ders da. Ew ji bo Akademiya Huner û Wêjeyê ya Amerîkî hate hilbijartin. Di 2012-an de, wî Joseph Anton: Bîranînek çap kir, li ser jiyana wî ya li dû nakokiyên li ser Ayetên Şeytanî.

Di 12 tebax 2022 de, Rushdie di dema bernameyeke li Chautauqua, New York de, rastî êrişê hat. Zilamek bi lez û bez derket ser sehnê û berî ku nivîskar gotarekê bide, çend caran kêrê li Ruşdî da.

 Romanên wî 
 Grimus (1975)
 Midnight's Children (1981)
 Shame (1983)
 The Satanic Verses (1988)
 The Moor's Last Sigh (1995)
 The Ground Beneath Her Feet (1999)
 Fury (2001)
 Shalimar the Clown (2005)
 The Enchantress of Florence (2008)
 Two Years Eight Months and Twenty-Eight Nights (2015)
 The Golden House (2017)"The Golden House"  by Salman Rushdie, Random House.
 Quichotte (2019)"Quichotte"  by Salman Rushdie, Penguin Random House.

 Çavkanî 

Kategorî:Jidayikbûn 1947
Kategorî:Mirovên zindî
Kategorî:Nivîskarên hindistanî
Kategorî:Nivîskarên îngilîz
Kategorî:Nivîskarên postmodern
Kategorî:Romannivîsên brîtanî yên mêr
Kategorî:Romannivîsên îngilîz ên sedsala 20an
Kategorî:Romannivîsên îngilîz ên sedsala 21ê